### Beslutning

Ebbe Jacobsen med bemærkning, at byrådet i sit møde den 23. februar 2022 har vedtaget Magistratens foranstående indstilling af 7. februar 2022.

Ændringsforslaget fra Radikale Venstres byrådsgruppe blev forkastet.

Socialistisk Folkepartis byrådsgruppe henholdt sig til deres oprindelige forslag.

Sagen drøftes i [adresse].

**Beslutningsforslag fra SF**

Vores lokaldemokrati er - eller bør i hvert fald være - dybt forbundet med aarhusianernes engagement, ideer og tillid. Vi hører fra fællesråd og aarhusianere, at de føler sig koblet af de politiske processer, der kører inde på rådhuset, og det skal vi som byråd tage meget seriøst.

Det ligger os i SF Aarhus meget på sinde at styrke relationen mellem byråd og det resterende [adresse], og vi har også tidligere rejst en række politiske forslag for netop at få samspillet til at fungere bedre. Vi vil tage dette arbejde op igen, fordi det er mere relevant end nogensinde før i [adresse], som jo gennemgår massiv udvikling disse år. Det skal aarhusianerne involveres mere i. En del af vejen til dette er at få byrådsmøderne tættere på aarhusianerne.

Forslag:

Vi foreslår, at hvert fjerde byrådsmøde holdes ude i lokalsamfundene i [adresse] - både i centrum og opland. Fællesrådene skal inviteres til at spille en aktiv rolle i at gennemføre møderne og samt i fx at facilitere en times politisk dialog mellem aarhusianere og politikere inden selve mødet.

På den måde sikrer vi løbende dialoger og ideudvekslinger lig dem, vi har set i valgkampen, ude i [adresse] omkring det, der rør sig i vores kommune.

Forslag stillet af SF´s byrådsgruppe: Frode Nørgaard, Line Nielsen, Per Klausen og Yda Winther (ordfører)

**INDSTILLING FRA BORGMESTERENS AFDELING**

**Svar på forslag fra SF om, at hvert 4. byrådsmøde holdes i lokalsamfundene**

SF’s byrådsgruppe fremsatte for byrådet den 2. december 2021 forslag om, at hvert fjerde byrådsmøde holdes ude i lokalsamfundene i [adresse] - både i centrum og opland.

### Resumé

Den 9. juni 2021 vedtog byrådet anbefalingerne fra Byrådets Opgaveudvalg. På baggrund af udvalgets anbefalinger indføres fra 2022 en række initiativer. Flere af disse initiativer har til formål at forbedre borger-inddragelsen i de politiske beslutningsprocesser.

Udflytning af et byrådsmøde bør desuden have et formål, herunder at drøfte en konkret sag, der har betydning for netop det sted eller det lokalområde, som byrådsmødet geografisk flyttes til. Denne argumentation var baggrunden for, at byrådet i 2020 afviste et lignende forslag fra Alternativet.

Det indstilles derfor til, at forslaget afvises.

### Indstilling

Det indstilles:

At 1) beslutningsforslaget fra SF forkastes.

### Sagens forløb

[adresse] Aarhus Byråd
Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 2. december 2021 om magistratsbehandling af forslaget.

 Sagen bedes tilbagesendt byrådet via Magistraten.
 28-01-2022 Borgmesterens Afdeling
Beslutningsforslag besvaret med indstilling fra Borgmesterens Afdeling.
 07-02-2022 Magistraten

Fremsendes til [adresse] Byråd med bemærkning, at Magistraten i mødet den 7. februar 2022 anbefaler, at byrådet tiltræder Borgmesterens Afdelings indstilling af 28. januar 2022.

Johnnie Gregersen og Bitten Østergaard henholder sig til SF's oprindelige forslag.

Rådmand Asger Jessen tager forbehold.

Magistraten havde en generel drøftelse af, hvordan der kan arbejdes med forskellige former for brugerinddragelse og dialog - herunder evt. også byråds- og udvalgsmøder i særlige situationer.

 23-02-2022 Aarhus Byråd
Ebbe Jacobsen med bemærkning, at byrådet i sit møde den 23. februar 2022 har vedtaget Magistratens foranstående indstilling af 7. februar 2022.

Ændringsforslaget fra Radikale Venstres byrådsgruppe blev forkastet.

Socialistisk Folkepartis byrådsgruppe henholdt sig til deres oprindelige forslag.

Sagen drøftes i [adresse].